Diari Oficial de la Generalitat Valenciana


Sumari del DOGV 7144, del 04-11-2013 (2013/10919)

Notificació de la sentència dictada en el procediment de divorci contenciós número 1177/2012.
---------------------------------------------------------------------------------------------

### Dades del document

Número de DOGV
:   7144

Data del DOGV
:   04-11-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/10147


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment de divorci contenciós número 1177/2012. [2013/10407]  
Divorci contenciós 001177/2012-S  
De: Concepción Vidal Matarín i ministeri fiscal.   
Procuradora: Elisa Gilabert Escrivá.  
Contra: Francisco Manuel Montero Císcar.  
Procurador/a: -   
Jesús Lorenzo Álvarez, secretari judicial, faig saber que en este procediment, seguit a instàncies de Concepción Vidal Matarín, amb la intervenció del ministeri fiscal, contra Francisco Manuel Montero Císcar, s'ha dictat la sentència la dispositiva de la qual és del tenor literal següent:  
«Estime la demanda formulada per Concepción Vidal Matarín, representada per la procuradora dels tribunals, Elisa Gilabert, i defesa per la lletrada, Mónica Buchón Ferrer, contra Francisco Manuel Montero Císcar, declarat en rebel·lia, i en què compareix el ministeri fiscal en la persona de l'advocada fiscal, Carmen Nicasio, i dispose la dissolució del matrimoni, per causa de divorci, dels cònjuges expressats, amb tots els efectes inherents a la dita declaració. I en especial els següents:  
  
1. La pàtria potestat del menor, M. A., serà exercida, de forma conjunta, per ambdós progenitors.  
S'atribuïx la guarda i custòdia del menor a la mare, Concepción Vidal Matarín, amb el següent règim de visites a favor del progenitor no custodi:   
Dissabtes alterns de 10.00 a 20.00 hores sense pernocta, i el pare haurà d'acudir al domicili matern a arreplegar i deixar el menor.  
Quant a les vacacions de Nadal, el pare les passarà amb el menor el dia de Nadal, els anys parells, i el dia de cap d'any, els anys imparells, de 10.00 a 20.00 hores.   
En vacacions de Setmana Santa i Pasqua, la mitat de les vacacions, sense pernocta, des de les 10.00 fins a les 20.00 hores; el pare elegirà els anys parells i, la mare, els imparells.  
Estiu, li correspondrà dos setmanes en el mes de juliol i dos setmanes en el mes d'agost, sense pernocta, de 10.00 a 20.00 hores; el pare elegirà les setmanes els anys parells i, la mare, els anys imparells.  
El pare acudirà a arreplegar el menor al domicili matern i el deixarà allí en finalitzar el període.  
2. Quant als aliments, Francisco Manuel Montero Císcar ingressarà per gastos d'aliments a favor del fill menor la suma global de 300 euros mensuals, que es faran efectius dins dels cinc dies primers de cada mes en el compte corrent que designe el progenitor custodi.  
  
Els gastos extraordinaris no previstos seran per la mitat si la mare ho comunica amb antelació, atés que la pàtria potestat s'exercix conjuntament.  
3. Quant al pagament de la hipoteca que grava la vivenda familiar, i el pagament de préstecs contrets durant el matrimoni i la resta de càrregues familiars, hauran de ser sufragast per la mitat per cada un.  
4. Quant a l'ús i gaudi de l'immoble familiar, siti al carrer de l'Historiador Chabàs, 2, escala 1, planta 3a, porta B, de Xàbia, s'atribuïx a la mare, Concepción Vidal Matarín, i al menor, fins que es liquide el règim econòmic matrimonial.   
No es fa un pronunciament especial sobre les costes processals produïdes.  
Comuniqueu la present resolució, una vegada siga ferma, al Registre Civil de Xàbia, on consta inscrit el matrimoni.   
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn).  
El recurs s'interposarà per mitjà d'un escrit presentat en este Jutjat, en el termini de vint dies hàbils, comptats des de l'endemà de la notificació; l'apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458 LECn). I s'haurà de consignar el depòsit establit en la disposició addicional quinzena de la Llei Orgànica del Poder Judicial, introduïda per la reforma de la Llei Orgànica 1/2009, de 3 novembre, en el compte del Banesto número 4859/0000/33/1177/12.  
Esta és la meua sentència, que pronuncie, mane i firme.  
En done fe».  
I atés que el demandat, Francisco Manuel Montero Císcar, es troba en parador desconegut, expedisc el present edicte perquè li valga de notificació en forma de la Sentència número 135/2013, de data 9 de juliol de 2013.  
Faig constar que la part demandant en el present procediment té concedit el dret d'assistència jurídica gratuïta.  
  
Dénia, 26 de setembre de 2013.- El secretari judicial: Jesús Lorenzo Álvarez.